**הנדון – סיור מב"ל מחזור מ"ז בירדן**

1. **כללי**

במהלך ה 2/4 תבצע המכללה לביטחון לאומי סיור לימודי בירדן. הסיור יעסוק **בסוגיות פנים, בסוגיות אזוריות וביחסים הבילטרליים ירדן – ישראל**. מסמך זה מציג את מטרת הסיור, ההישגים הנדרשים, לו"ז עקרוני וחלופות. בהתאם לאישור הצד הירדני ובחינת הרחבת הסיור יסוכם הלו"ז הסופי וייערכו ההכנות הנדרשות בהתאם.

1. **מטרת הסיור**

חניכי מב"ל **יכירו** **היבטים נבחרים בביטחון הלאומי של ירדן** וייחשפו **לעיקרי התהליכים האסטרטגיים** שהתרחשו ומתרחשים בירדן.

1. **ההישגים הנדרשים**
	1. הכרות עם **מושגי ייסוד** (גיאוגרפיים והיסטוריים).
	2. הכרות עם המבנה **החברתי** של הממלכה.
	3. היכרות עם **אתגרי הבטחון** של הממלכה.
	4. היכרות עם **האתגרים הכלכליים** של הממלכה.
	5. היכרות עם **מדיניות החוץ ומיצובה** של הממלכה בהקשר אזורי ובינלאומי.
	6. היכרות עם **השת"פ הבילטרלי** בין ירדן וישראל.
2. **שאלת המחקר לסיור**
	1. כיצד שימרה ירדן על **יציבותה** במהלך ה'אביב הערבי' ומהם המייצבים או המערערים של הממלכה בעתיד ?
	2. מהם **מאפייני השלום** בין ירדן לישראל והשפעתו על כלל תחומי הבטל"מ ?
3. **שיטה**
	1. תהליך **הכנה** הכולל:
		1. חומר קריאה ממוקד (ביבליוגרפיה תופץ בנפרד).
		2. שני מופעי טעינה.
	2. **סיור** בן יום או יומיים (יפורט בהמשך).
	3. **עיבוד ציוותי** – על בסיס שעת צוות.
4. **תכני טעינה**
	1. היכרות עם ממלכת ירדן מושגי יסוד, אתגרי הפנים והחוץ ויציבות הממלכה **– דר' עודד ערן.**
	2. יחסי ישראל – ירדן, הסכם השלום ויציבותו **– שגריר ישראל בירדן/שגריר/ה לשעבר.**
5. **לו"ז מוצע לסיור**

**יום א' (2/4/20)**

06:30 יציאה ממב"ל (איסוף נוסף בלטרון).

08:00 הגעה למעבר אלנבי וסקירה קצרה במעבר – **מנהל המעבר/רמת"ק**

 **יריחו.**

08:30 נסיעה להר נבו.

09:30 תצפית וסקירה בהר נבו – **פרופסור יוסי בן ארצי.**

 סקירה על התיירות הירדנית – **נציג בכיר ממשרד התיירות הירדני.**

11:30 הגעה לעמאן לביקורים ומפגשים **ע"פ סדר העדיפות הבא** –

1. סקירה בטחונית מורחבת – **רח"ט מבצעים או מפקד המותכ"ל.**
2. סקירה כלכלית על כלכלת ירדן – **נציג בכיר ממשרד המסחר והתעשייה/האוצר או מאנשי עסקים בכירים.**
3. סקירה על מצב הפליטים וקליטתם בירדן – **נציג בכיר ממשרד הפנים/אחר.**
4. ביקור **במוזיאון המלחמה או אתר אחר בעמאן**.

 **הערה – א"צ תתקיים בהתאם ללו"ז שיסוכם – תיאום אירוח**

 **בעמאן.**

18:30 הגעה למנחת וטיסה מצפון לעמאן לארץ (תל נוף) / לחליפין לינה

 בעמאן או בפטרה.

1. במידה ויתקיים **יום סיור נוסף** (פטרה, עקבה, אילת) הוא יתבצע בשתי חלופות –
	1. **חלופה א' – ימים צמודים**

ערב יום א' נסיעה לפטרה ולינה בפטרה.

07:00 א"ב

08:00 תחילת סיור בפטרה – **יוסי בן ארצי ומדריכים מקומיים**.

11:00 סיום סיור בפטרה ונסיעה לעקבה.

12:30 א"צ בעקבה – **אירוח במסעדה/מלון**.

13:30 תצפית על המפרץ -

 סקירה על המפרץ וים סוף – **יוסי בן ארצי.**

אתגרי הים - **שיחה עם נציג בכיר של חה"י הירדני.**

15:00 מעבר לאילת.

15:30 פעילות באילת – יסוכם בנפרד.

18:00 טיסה חזרה.

* 1. **חלופה ב' – ימים נפרדים/לינה באילת**

בדומה לחלופה א' למעט –

06:30 לינה באילת וא"ב.

07:30 מעבר גבול ויציאה לפטרה.

09:00 תחילת סיור בפטרה.

1. עיונכם.
2. בברכה.

אופיר לויוס

מב"ל צוות 4